На основу члана 5. став 3. Закона о контроли државне помоћи („Службени гласник РС”, број 73/19) и члана 42. став 1. Закона о Влади („Службени гласник РС”, бр. 55/05, 71/05 - исправка, 101/07, 65/08, 16/11, 68/12 - УС, 72/12, 7/14 - УС, 44/14 и 30/18 - др. закон),

Влада доноси

У Р Е Д Б У

О ИЗМЕНАМА И ДОПУНАМА УРЕДБЕ О УСЛОВИМА И КРИТЕРИЈУМИМА УСКЛАЂЕНОСТИ ДРЖАВНЕ ПОМОЋИ ЗА САНАЦИЈУ И РЕСТРУКТУРИРАЊЕ УЧЕСНИКА НА ТРЖИШТУ У ТЕШКОЋАМА

Члан 1.

У Уредби о условима и критеријумима усклађености државне помоћи за санацију и реструктурирање учесника на тржишту у тешкоћама („Службени гласник РС”, број 62/21), у члану 6. став 1. тачка 2) реч: „ако” брише се.

У тачки 4) реч: „ако” и реч: „био” бришу се.

Члан 2.

У члану 10. став 3. реч: „трошка” замењује се речима: „износа накнаде”.

Члан 3.

У члану 15. став 2. после речи: „поднесе” додају се речи: „Комисији за контролу државне помоћи”.

Члан 4.

Наслов одељка III. мења се и гласи:

„III. ПРИЈАВЉИВАЊЕ И ИЗВЕШТАВАЊЕ ”.

Члан 5.

У члану 27. додаје се нови став 1. који гласи:

„Пријава за доделу државне помоћи за санацију и реструктурирање дата је у Прилогу 1 - Пријава државне помоћи за реструктурирање учесника на тржишту у тешкоћама - индивидуална државна помоћ, Прилогу 2 - Пријава државне помоћи за санацију учесника на тржишту у тешкоћама - индивидуална државна помоћ и Прилогу 3 - Пријава државне помоћи за санацију, реструктурирање и/или привремене подршке за реструктурирање - шема државне помоћи, који су одштампани уз ову уредбу и чине њен саставни део.”

Досадашњи ст. 1. и 2. постају ст. 2. и 3.

Члан 6.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-4395/2023

У Београду, 25. маја 2023. године

В Л А Д А

|  |  |
| --- | --- |
|  | ПРВИ ПОТПРЕДСЕДНИК ВЛАДЕ  Ивица Дачић, с.р. |